- ऐन चुनाव के बीचों-बीच पड़े दीपावली त्यौहार से राजनीतिक दलों के कार्यकर्ताओं की उम्मीदें काफी बढ़ा दी है. जो भी कार्यकर्ता अपने-अपने क्षेत्रों मेें थोड़ा भी रसूख रखता है आर 100-50 वोटों को कबाडऩे की कुव्वत रखता है, उसने अपना संदेश चुनाव लडऩे वाले प्रत्याशियों तक पहुंचा दिया है कि भैया दीपावली पर इस बार अच्छा गिफ्ट तो बनता ही है, कार्यकर्ताओं का भी ध्यान रखना, कार्यकर्ताओं को थोड़ा हल्का गिफ्ट चलेगा, किंतु उन्हें कुशल प्रबंधन के लिए महंगा उपहार मिले तो वे चुनाव प्रचार में जोर-शोर से दम लगाएं. अब कार्यकर्ताओं को ऐसा मौका कम ही मिलता है, पिछले चार सालों में जीतने के बाद नेताजी ने तो कोई पूछ-परख की नहीं, अब जब ऐसा मौका आया है तो कोई भी चौका लगाने से नहीं चूकना चाहता.